open-index/open-wikipedia-markdown huggingface dataset:
Πλημμύρες στο Πακιστάν το 2010

thumb|right|300px|Δορυφορική φωτογραφία της NASA που απεικονίζει τον Ινδό Ποταμό κατά τη διάρκεια του φυσικού φαινομένου, στις πλημμύρες του 2010.
Οι **Πλημμύρες στο Πακιστάν** ξεκίνησαν τον Ιούλιο του 2010 μετά από ισχυρότατες βροχοπτώσεις κατά τη διάρκεια των μουσώνων στις περιοχές Χιμπέρ Πακτούνκουα, Σίντχ, Παντζάμπ και Μπαλοχιστάν του Πακιστάν. Σύμφωνα με τις τρέχουσες εκτιμήσεις πάνω από δύο χιλιάδες άνθρωποι  έχασαν τη ζωή τους και πάνω από ένα εκατομμύριο οικίες καταστράφηκαν από την αρχή του φυσικού φαινομένου. Τα Ηνωμένα Έθνη εκτιμούν ότι περισσότεροι από 21 εκατομμύρια  άνθρωποι τραυματίστηκαν ή έμειναν άστεγοι ως αποτέλεσμα των πλημμυρών, ξεπερνώντας το συνδυασμένο άθροισμα των πληγέντων από το τσουνάμι στον Ινδικό Ωκεανό το 2004, το σεισμό του 2005 στο Κασμίρ και το σεισμό στην Αϊτή το 2010. Κάποια στιγμή μάλιστα, στα μέσα Αυγούστου, το ένα πέμπτο της συνολικής ηπειρωτικής έκτασης του Πακιστάν βρισκόταν κάτω από την επιφάνεια του νερού.

Ο Γενικός Γραμματέας των Ηνωμένων Εθνών Μπαν Κι-μουν έκανε έκληση για τη συγκέντρωση του ποσού των 460 εκατομμυρίων αμερικανικών δολαρίων για πρώτες βοήθειες, τονίζοντας πως η πλημμύρα ήταν η χειρότερη φυσική καταστροφή που είχε ποτέ δει με τα μάτια του. Το 50% του ποσού είχε συγκεντρωθεί μέχρι τις 15 Αυγούστου. Τα Ηνωμένα Έθνη ανησυχούν πως η βοήθεια δεν φτάνει αρκετά γρήγορα, ενώ η Παγκόσμια Οργάνωση Υγείας υποστήριξε ότι δέκα εκατομμύρια άνθρωποι αναγκάστηκαν να πιουν νερό που δεν ήταν ασφαλές. Η οικονομία του Πακιστάν επλήγη σοβαρά εξαιτίας της καταστροφής διάφορων υποδομών και καλλιεργειών. Οι υλικές ζημιές εκτιμώνται να ξεπερνούν τα 4 δισεκατομμύρια αμερικανικά δολάρια, ενώ οι καταστροφές στα σιτηρά τα 500 εκατομμύρια. Οι αρμόδιες αρχές υπολογίζουν το συνολικό οικονομικό κόστος να ανέρχεται στα 43 δισεκατομμύρια δολάρια.

## Παραπομπές



Πακισταν 2010
Πλημμυρες 2010
Πλημμυρες Πακισταν
Σημείο ευδαιμονίας

Στην οικονομική ορολογία, ειδικότερα στη μικροοικονομική, ο όρος **σημείο ευδαιμονίας** χαρακτηρίζει το σημείο εκείνο της παραγωγής ενός οικονομικού αγαθού όπου καλύπτει πλήρως το ενδιαφέρον του καταναλωτή. Κάθε αύξηση της παραγωγής συγκεκριμένου αγαθού πέρα από το σημείο αυτό, αντίθετα, μειώνει την ικανοποίηση του καταναλωτή.

Το σημείο ευδαιμονίας παραγωγής ενός αγαθού υπολογίζεται με δεδομένο ότι δεν υφίσταται ιδιαίτερος κρατικός παρεμβατισμός (προώθησης ή στέρησης), ούτε κάποιος δημοσιονομικός περιορισμός αλλά και ούτε κάποια ιατρική ή αισθητική αγωγή, παρά μόνο η ελεύθερη από κάθε άποψη επιλογή του καταναλωτή. Το σημείο αυτό αποτελεί ιδιαίτερο «κρίσιμο σημείο» της παραγωγικότητας.

Κατηγορία:Μικροοικονομική
Κατηγορία:Ορολογία
Τάγμα της Μαρίας Θηρεσίας

Το **Τάγμα της Μαρίας Θηρεσίας** ή αλλιώς το **Στρατιωτικό Παράσημο της Μαρίας Θηρεσίας** (γερ. *Militär-Maria-Theresia-Orden*) αποτελούσε στρατιωτικό παράσημο της Αυστρίας και μετέπειτα της Αυστροουγγαρίας. Δημιουργήθηκε προς τιμήν της Μαρίας Θηρεσίας. 

## Προτεινόμενη βιβλιογραφία

thumb|left|200px|Τάγμα της Μαρίας Θηρεσίας Α' Τάξεως

* Jaromir Hirtenfeld: *Der Militär-Maria-Theresien-Orden und seine Mitglieder; nach authentischen Quellen; zur ersten Säcularfeier*. Wien 1857. 
* J. Lukeš: *Der Militär-Maria-Theresien-Orden und seine Mitglieder*. Nach authentischen Quellen bearb. von J. Hirtenfeld. Wien: Hof-u. Staatsdruckerei, 1890. 
* Henrik Marczali: *A katonai Mária Terézia-rend körül*. Budapest: M. tud. Akad., 1934 
* Oskar von Hofmann und Gustav von Hubka: *Der Militär-Maria-Theresien-Orden: Die Auszeichngn im Weltkrieg 1914-1918*. Auf Anordng u. unter Leitg d. Gen. D. Infanterie z. V. Carl Frh. von Bardolff u. mit Unterstützg d. Heeresmuseums in Wien hrsg. u. auf Grund amtl. Quellen verf. Wien: Militärwiss. Mitteilungen, 1943 

## Εξωτερικοί σύνδεσμοι

* Militärischer Maria Theresien-Orden (MMTO)  
* NOTA Quellen 

Κατηγορία:Τιμητικές διακρίσεις
Κυβέρνηση Θεόδωρου Δηλιγιάννη 1895

Η **Κυβέρνηση Θεόδωρου Δηλιγιάννη 1895** - (Μάιος 1895 - Απρίλιος 1897), σχηματίστηκε μετά τη νίκη της παράταξης του Δηλιγιάννη, στις εθνικές εκλογές της 16ης Απριλίου 1895. 

Ο Θεόδωρος Δηλιγιάννης και το κόμμα του, «Εθνικόν κόμμα», κατάφερε να αποσπάσει τις 150 από τις συνολικά 207 έδρες του ελληνικού κοινοβουλίου, ενώ ο αντίπαλός του, Χαρίλαος Τρικούπης, όχι μόνο είδε την δύναμη του κόμματός του να μειώνεται στους 15 βουλευτές, αλλά να μένει εκτός Βουλής και ο ίδιος.  
Το πλήγμα για τον Τρικούπη ήταν μεγάλο και τον οδήγησε στην απόσυρση από την πολιτική ζωή της Ελλάδας και την εγκατάστασή του στο εξωτερικό, (Κάννες, Γαλλία), όπου και πέθανε, ένα χρόνο αργότερα.

Η Κρητική επανάσταση του 1897 και ο συνακόλουθος Ελληνοτουρκικός πόλεμος ήταν τα σημαντικότερα γεγονότα της περιόδου αυτής. Ο πόλεμος, μάλιστα, και η δυσάρεστη για τους Έλληνες τροπή που έπαιρνε μέρα με τη μέρα, οδήγησαν και στην απομάκρυνση του Δηλιγιάννη από την κυβέρνηση.
Συγκεκριμένα, στις 15 Απριλίου του 1897, ο βασιλιάς Γεώργιος, κάλεσε τον Δηλιγιάννη στα Ανάκτορα, και δηλώνοντας δυσαρεστημένος από την διακυβέρνησή του, του ζήτησε να παραιτηθεί - παρόλο που η κυβέρνηση εξακολουθούσε να έχει την κοινοβουλευτική πλειοψηφία.
Ο Δηλιγιάννης, για ακόμα μια φορά, αρνήθηκε, - και να παραιτηθεί αλλά και να εμφανιστεί στη Βουλή, όπου με ψηφοφορία θα καταγραφόταν η κοινοβουλευτική του απήχηση, -και έτσι ο Γεώργιος για ακόμη μια φορά, τον έπαυσε. Ωστόσο, εξετάζοντας την κίνηση του Γεωργίου από συνταγματική σκοπιά, οι σύγχρονοι ιστορικοί δεν θεωρούν την απομάκρυνση της κυβέρνησης Δηλιγιάννη, ούτε σαν παραίτηση αλλά ούτε και σαν παύση. Ο Σπυρίδων Μαρκεζίνης, θεωρεί ότι *«...Θ. Δηλιγιάννης δεν απελύθη, δεν παρητήθη, αλλ' αντικατεστάθη.... »*. *«...Στις 18 Απριλίου ευρέθη, πρωτότυπη συμβιβαστική λύση, η οποία συνίστατο στη μή δημοσίευση του διατάγματος παραίτησης αλλά μόνο του διατάγματος του διορισμού των νέων υπουργών με τον τύπο της αντικατάστασης των προηγουμένων...»*

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Θεόδωρος Δηλιγιάννης

* *«Επί των Εξωτερικών υπουργός»*:  Αλέξανδρος Σκουζές
* *«Επί των Εσωτερικών υπουργός»*: Κυριακούλης Π. Μαυρομιχάλης
* *«Επί των Οικονομικών υπουργός»*: Θεόδωρος Δηλιγιάννης
* *«Επί των Στρατιωτικών υπουργός»*: ο συνταγματάρχης Πυροβολικού, Νικόλαος Σμόλενιτς
:- αντικαταστάθηκε στις 19 - 2 - 1897 από τον συνταγματάρχη Μηχανικού, Νικόλαο Μεταξά
* *«Επί της Δικαιοσύνης υπουργός»*: Φίλιππος Βάρβογλης
* *«Επί των Εκκλησιαστικών και της Δημοσίας εκπαιδεύσεως υπουργός»*: Δημήτριος Πετρίδης
* *«Επί των Ναυτικών υπουργός»*:  Νικόλαος Λεβίδης

## Παραπομπές


1895 05
Κατηγορία:1895
Κατηγορία:1896
Κατηγορία:1897
Κουίντιτς

250px|thumb|Γήπεδο Κουίντιτς.

Στον φανταστικό κόσμο του Χάρι Πότερ, το κουίντιτς είναι το εθνικό σπόρ των μάγων. Παίζεται στον αέρα, με σκουπόξυλα με 14 παίκτες 7 σε κάθε ομάδα και 4 ιπτάμενες μπάλεςː μία κόκκινη, δύο μαύρες και τη χρυσή.

## Κανόνες
Κάθε ομάδα αποτελείται από 3 κυνηγούς, που παίζουν με την κόκκινη και προσπαθούν να την περάσουν μέσα από τα στεφάνια της αντίπαλης ομάδας για να πάρουν πόντους, 2 χτυπητές, που προστατεύουν τους συμπαίκτες τους από τις επικίνδυνες μαύρες μπάλες και προσπαθούν να τις στείλουν στους αντιπάλους τους, έναν φύλακα που φυλάει τα στεφάνια της ομάδας και έναν ανιχνευτή. Ο ανιχνευτής προσπαθεί να βρει και να πιάσει τη μικρή χρυσή μπάλα.

Όταν κάποιος από τους δύο ανιχνευτές πιάσει τη χρυσή, η ομάδα του παίρνει 150 πόντους και το παιχνίδι τελειώνει. Νικά η ομάδα του ανιχνευτή που έπιασε τη χρυσή μπάλα, εκτός αν η άλλη ομάδα έχει περισσότερους από 150 πόντους διαφορά.

Κατηγορία:Σύμπαν του Χάρι Πότερ
CDisplay

μικρογραφία|Το εικονίδιο του προγράμματος CDisplay
Το **CDisplay** είναι ένα πρόγραμμα για το λειτουργικό σύστημα Microsoft Windows, το οποίο χρησιμοποιείται για την ανάγνωση ηλεκτρονικών βιβλίων κόμικ. Προσομοιώνει την ανάγνωση των κόμικ με το να δείχνει τις σελίδες των ηλεκτρονικών κόμικ (εικόνες σε μορφή JPEG, PNG ή στατικού GIF) μία προς μία.

## Υποστηριζόμενα αρχεία
Το πρόγραμμα υποστηρίζει αρχεία με κατάληξη .cbr ή .cbz, τα οποία είναι ουσιαστικά μετονομασμένα αρχεία RAR και ZIP αντίστοιχα.

## Παραπομπές


Κατηγορία:Λογισμικό Windows
Ιωάννης Ορφανός

Ο **Ιωάννης Ορφανός** (Βισταγή, 1893 - Πειραιάς, 16 Μαΐου 1961) ήταν Έλληνας πολιτικός.

## Βιογραφικά στοιχεία
Γεννήθηκε στη Βισταγή της σημερινής περιφερειακής ενότητας Ρεθύμνου και εγκαταστάθηκε οικογενειακώς στον Πειραιά. Ήταν ιατρός στο επάγγελμα και ασχολήθηκε με την πολιτική για πρώτη φορά το 1946, οπότε και έθεσε υποψηφιότητα στις βουλευτικές εκλογές με το Κόμμα Φιλελευθέρων χωρίς όμως επιτυχία. Εξελέγη βουλευτής Πειραιώς για πρώτη φορά στις εκλογές του 1952 και επανεξελέγη έπειτα στις εκλογές του 1956 και στις εκλογές του 1958.

Απεβίωσε στον Πειραιά στις 16 Μαΐου 1961. Τον διαδέχθηκε στην έδρα του ο Ηρακλής Σακαλής.

## Πηγές
* Εφημερίδα Ελευθερία, φύλλο: 17/5/1961,  σελ.: 6

Κατηγορία:Βουλευτές Πειραιά
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
79360 Σίλα-Νούναμ

**79360 Σίλα-Νούναμ** 


Ανακάλυψη

Ανακαλύφθηκε από Jane X. Luu, David C. Jewitt,
Chadwick A. Trujillo, Jun Chen

Ανακαλύφθηκε στις 3 Φεβρουαρίου 1997

Χαρακτηριστικά τροχιάς

Αφήλιο 44,430 AU

Περιήλιο 43,449 AU

Ημιάξονας τροχιάς 43,939 AU

Εκκεντρότητα 0,011163

Περίοδος περιφοράς 291,26 χρόνια

Κλίση 2,242° ως προς την Εκλειπτική 

Μήκος του ανερχόμενου σημείου 304,340° 

Όρισμα του περιηλίου 214,691° 

Δορυφόροι 1 

Φυσικά Χαρακτηριστικά

Διάμετρος  249 km  

Μάζα 1,1 ×1019 kg

Αστρονομική περίοδος περιστροφής ? h 

Λευκαύγεια0,10 ± 0,04 

Φαινόμενο μέγεθος  

Απόλυτο μέγεθος 5,5 





Ο αστεροειδής **79360 Σίλα-Νούναμ** (79360 Sila–Nunam) είναι ένα σώμα (ΑΔΔ (SDO)) που ανήκει στη ζώνη που είναι γνωστή με το όνομα «Διασκορπισμένος δίσκος» (Scattered disc). Η ανακάλυψή του έγινε στις 3 Φεβρουαρίου 1997. Το προσωρινό του όνομα ήταν **1997 CS<sub>29</sub>**. Το όνομα «Σίλα-Νούναμ» προέρχεται από δύο θεότητες της μυθολογίας των Ινουίτ. Ο Σίλα είναι ο θεός του ουρανού, του καιρού και της ζωής ενώ η Νούναμ είναι η θεά Γη και σύμφωνα με κάποιες παραδόσεις σύζυγος του Σίλα.

## Δορυφόρος
Ο 79360 Σίλα-Νούναμ έχει ένα γνωστό φυσικό δορυφόρο, ο οποίος, όμως, είναι τόσο κοντά με το μέγεθος της πρωτογενούς του, ώστε οι δύο μαζί μπορούν να θεωρηθούν ως ένα διπλό cubewano. Ανακαλύφθηκε στις 22 Οκτωβρίου 2002 και ανακαλύφθηκε από Denise G. Stephens και Keith S. Noll. Ονομάζεται Νούναμ.

## Παραπομπές


Σιλα-Νούναμ
Αριστείδης Σκυλίτσης (πρεσβύτερος)

Ο **Αριστείδης Σκυλίτσης** ήταν δήμαρχος Πειραιά.

Καταγόταν από Βυζαντινή αριστοκρατική οικογένεια της Χίου και ήταν αδερφός του Πέτρου Ομηρίδη Σκυλίτση.  Διετέλεσε δήμαρχος Πειραιά από το 1883 έως το 1887. Επί θητείας του θεμελιώθηκε το Δημοτικό Θέατρο Πειραιά.  

Γιος του ήταν ο Δημοσθένης Ομηρίδης Σκυλίτσης και εγγονός του ο Αριστείδης Σκυλίτσης.

## Πηγές


Κατηγορία:Δήμαρχοι Πειραιά
Νούναμ (δορυφόρος)

Το 79360 Σίλα έχει ένα γνωστό φυσικό δορυφόρο, ο οποίος, όμως, είναι τόσο κοντά με το μέγεθος της πρωτογενούς του, ώστε οι δύο μαζί μπορούν να θεωρηθούν ως ένα διπλό cubewano. Ανακαλύφθηκε στις 22 Οκτωβρίου 2002 και ανακαλύφθηκε από τους Denise G. Stephens και Keith S. Noll. Ονομάζεται προσωρινά **S/2005 (79360) 1**.

Οι εικόνες του Σίλα και του Νούναμ, πάρθηκαν από το Διαστημικό Τηλεσκόπιο Χαμπλ από παρατηρήσεις που έγιαν στις 22 Οκτωβρίου 2002 και ανακαλύφθηκε από Denise G. Stephens και Keith S. Noll, οι οποίοι ανακοίνωσαν την ανακάλυψη του δορυφόρου στις 5 Οκτωβρίου 2005. Έχει ημιάξονα τροχιάς περίπου 2.300 χιλιόμετρα, κάνοντας περίπου 6 ημέρες να ολοκληρώσει μια τροχιά. Είναι περίπου 292 χιλιόμετρα σε διάμετρο, σχεδόν τόσο μεγάλο όσο το 1997 CS29.
 

## Παραπομπές


Κατηγορία:Δορυφόροι μεταποσειδώνιων αντικειμένων
Παύλος Ντεντιδάκης

Ο **Παύλος Ντεντιδάκης** (1895 - 19 Ιουνίου 1970) ήταν Έλληνας πολιτικός, που διετέλεσε βουλευτής και υπουργός.

## Βιογραφικά στοιχεία
Γεννήθηκε στον Πειραιά. Ήταν ιατρός στο επάγγελμα και είχε διατελέσει διευθυντής του Τμήματος Ωτορινολαρυγγολογίας του Τζανείου Νοσοκομείου. Πρώτη φορά είχε εκλεγεί βουλευτής πριν τη δικτατορία Μεταξά, κατά τη διάρκεια της οποίας εξορίστηκε στην Αλεξανδρούπολη.

## Δήμαρχος
Διορίστηκε δήμαρχος Πειραιά στις 21 Ιανουαρίου 1945 παραμένοντας μέχρι τις 20 Ιουνίου. Στις 21 Νοεμβρίου 1954 έθεσε υποψηφιότητα για δήμαρχος χωρίς όμως επιτυχία. Στις 24 Απριλίου 1959 εξελέγη δήμαρχος Πειραιά για πρώτη φορά έχοντας την υποστήριξη της ΕΔΑ. Στον δημαρχιακό θώκο παρέμεινε μέχρι τις 30 Αυγούστου 1964.

## Βουλευτής και υπουργός
Εξελέγη για πρώτη φορά βουλευτής Πειραιώς με το Κόμμα Φιλελευθέρων τα  έτη 1932, 1933  και επανεξελέγη στις εκλογές του 1946 (με 4.717 ψήφους), του 1951 και του 1952. Το 1947 εξελέγη γ΄ αντιπρόεδρος της Βουλής. Στην κυβέρνηση του Θεμιστοκλή Σοφούλη του 1948, ο Ντεντιδάκης ανέλαβε υπουργός Δημοσίας Τάξεως από τις 18 Νοεμβρίου 1948 ως τις 20 Ιανουαρίου 1949. Στις 10 Απριλίου 1952 διορίστηκε υπουργός δημοσίων έργων στην κυβέρνηση Νικολάου Πλαστήρα. Στις εθνικές εκλογές του 1956 επανεξελέγη βουλευτής Πειραιά ενώ σε αυτές του 1958 δεν κατάφερε να εκλεγεί.

Αδερφός του ήταν ο Εμμανουήλ Ντεντιδάκης, πρόεδρος του δικηγορικού συλλόγου Πειραιώς, ενώ ανηψιοί του οι Αντώνιος Ντεντιδάκης, πρώην βουλευτής Α' Πειραιώς & Νήσων και υπουργός Εμπορικής Ναυτιλίας και Μιχάλης Ντεντιδάκης, αντιδήμαρχος Πειραιά.

## Πηγές


Κατηγορία:Δήμαρχοι Πειραιά
Κατηγορία:Βουλευτές Πειραιά
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Δημοσίας Τάξεως
Μαρκ Ζάκερμπεργκ

Ο **Μαρκ Έλιοτ Ζάκερμπεργκ** (αγγλικά: *Mark Elliot Zuckerberg*, 14 Μαΐου 1984) είναι Αμερικανός εβραϊκής καταγωγής προγραμματιστής, επιχειρηματίας και φιλάνθρωπος, γνωστός για τη δημιουργία του Facebook μαζί με τους Εντουάρντο Σάβεριν, Ντάστιν Μόσκοβιτς και Κρις Χιούζ, συμφοιτητές του στο Πανεπιστήμιο Χάρβαρντ. Είναι δισεκατομμυριούχος, καθώς κατέχει το 13,6% των μετοχών της Meta Platforms (πρώην Facebook), καταλαμβάνοντας την έκτη θέση στους πλουσιότερους ανθρώπους του κόσμου του κόσμου το 2026, με περιουσία που ανέρχεται στα 222–233 δισεκατομμύρια δολάρια.       

Το 2010 το περιοδικό Time ανέδειξε τον Ζάκερμπεργκ ως Πρόσωπο της Χρονιάς.

## Βιογραφία
Ο Μαρκ Έλλιοτ Ζάκερμπεργκ γεννήθηκε στις 14 Μαΐου του 1984 στο Ουάιτ Πλέινς της Νέας Υόρκης. Άρχισε να προγραμματίζει ενώ ήταν στο Γυμνάσιο. Ο Ζάκερμπεργκ προσελκύστηκε από εταιρίες όπως η Microsoft και η AOL, ωστόσο ο ίδιος επέλεξε να σπουδάσει στο Χάρβαρντ και εισήχθη στο προπτυχιακό κολέγιο. Ο Μαρκ Ζάκερμπεργκ ίδρυσε το Facebook στις 4 Φεβρουαρίου 2004 και προοριζόταν αρχικά για χρήση μόνο από φοιτητές του Χάρβαρντ. Πρώτοι χρήστες του Facebook ήταν, εκτός από τον ίδιο τον ιδρυτή του, ο Κρις Χιούζ (συγκάτοικος του κυρίου Ζάκερμπεργκ και ιδρυτικό μέλος του facebook), ο Ντάστιν Μόσκοβιτς (συγκάτοικος του κυρίου Ζάκερμπεργκ στις σπουδές του Χάρβαρντ και ιδρυτικό μέλος του facebook), ο Arie Hasit (ο πρώτος μη ιδρυτής που άνοιξε λογαριασμό και φίλος με τον κύριο Κρις Χιούζ) και ο Marcel Laverdet (πιθανόν ο πρώτος μη φοιτητής της σχολής του Χάρβαρντ που όμως ήταν φίλος με τους πρώτες χρήστες). Όταν συνειδητοποίησε ότι το Facebook θα μπορούσε να εξελιχτεί σε κάτι μεγάλο αποφάσισε να φύγει από το Χάρβαρντ στη μέση των σπουδών του ώστε ν' ασχοληθεί με αυτό. Όπως είπε και ο ίδιος: "Είχα χρειαστεί περίπου πέντε λεπτά για να αποφασίσω ότι έπρεπε να φύγω".

Ύστερα μετακόμισε στο Πάλο Άλτο της Καλιφόρνια, όπου βρίσκονται σήμερα τα γραφεία του Facebook. Ίσως η σημαντικότερη απόφαση της καριέρας του ήταν η άρνησή του να πουλήσει το Facebook στη Yahoo για το εξωφρενικό ποσό των 1 δισ. δολαρίων. Σήμερα η εταιρία αξίζει περισσότερο από 500 δισ. δολάρια. Ο Μαρκ Ζάκερμπεργκ είναι ένας από τους νεαρότερους δισεκατομμυριούχους στον κόσμο. Στις 21 Ιουλίου 2010, ο Μαρκ Ζάκερμπεργκ ανακοίνωσε πως ο αριθμός των χρηστών του Facebook ξεπέρασε τα 500 εκατομμύρια. Σήμερα το Facebook αριθμεί πάνω από 2 δισεκατομμύρια χρήστες.

## Απεικονίσεις του σε Έργα
*Το Κοινωνικό Δίκτυο: Στην ταινία αυτήν ο Μαρκ Ζάκερμπεργκ απεικονίστηκε από τον Τζέσι Άιζενμπεργκ και περιγράφει τα πρώτα έτη της ιστοσελίδας του Facebook. Για την απεικόνιση  και την ερμηνεία του ο Τζέσι Άιζενμπεργκ προτάθηκε για βραβείο Όσκαρ Α' Ανδρικού Ρόλου.

## Παραπομπές


Κατηγορία:Αμερικανοεβραίοι
Κατηγορία:Αμερικανοί επιχειρηματίες
Κατηγορία:Αμερικανοί επιστήμονες υπολογιστών
Κατηγορία:Πρόσωπο της Χρονιάς (περιοδικό Time)
Κατηγορία:Αμερικανοί δισεκατομμυριούχοι
Κατηγορία:Αμερικανοί μηχανικοί λογισμικού
Σάκης Κουβάς

Ο **Αθανάσιος ''(Σάκης)'' Κουβάς** (γεννημένος το 1946), είναι Έλληνας παλαίμαχος διεθνής ποδοσφαιριστής που αγωνιζόταν στη θέση του επιθετικού.

## Καριέρα
### Σε συλλογικό επίπεδο
Αγωνίστηκε κατά κύριο λόγο στον Βύζαντα Μεγάρων. Στον Βύζαντα Μεγάρων χαρακτηρίστηκε ως παίκτης - σύμβολο για την ομάδα, ενώ μέχρι σήμερα θεωρείται ένας από τους μεγαλύτερους ποδοσφαιριστές που έχουν περάσει από τον σύλλογο. Κατά την πρώτη περίοδο που αγωνίστηκε στην ομάδα (1966-1971), ο Βύζας με αυτόν ως κύριο ηγέτη κατάφερε να ανέβει στην Α' Εθνική και να σημειώσει ιστορικές νίκες απέναντι σχεδόν σε όλες τις ισχυρές ομάδες. Στις 7 Απριλίου 1968, στον αγώνα Βύζας - Ολυμπιακός Λευκωσίας 5-1, ο Σάκης Κουβάς σημείωσε και τα 5 γκολ του Βύζαντα και έγινε ένας από τους ελάχιστους αθλητές που το έχουν καταφέρει στο ελληνικό πρωτάθλημα.

Για μία μόνο αγωνιστική περίοδο (1971-72), αγωνίστηκε στον Παναθηναϊκό. Με τον Παναθηναϊκό κατέκτησε το πρωτάθλημα Ελλάδας σημειώνοντας 8 γκολ σε 28 συμμετοχές ενώ ήταν και φιναλίστ του Κυπέλλου Ελλάδας. Αγωνίστηκε και στους δύο αγώνες του Διηπειρωτικού κυπέλλου με αντίπαλο τη Νασιονάλ Μοντεβίδεο σε Αθήνα και Μοντεβιδέο. Μετά από έναν χρόνο επέστρεψε και πάλι πίσω στο Βύζαντα Μεγάρων, όπου και έκλεισε την καριέρα του, το 1982.

### Στις εθνικές ομάδες
Στο ενεργητικό του καταγράφεται και μία εμφάνιση με τη φανέλα της εθνικής Ελλάδας, σ' έναν φιλικό αγώνα με αντίπαλο το Μεξικό στο γήπεδο της Τούμπας (30 Σεπτεμβρίου 1971). Σημαντικότερος τίτλος του το Παγκόσμιο Κύπελλο Ποδοσφαίρου Ενόπλων 1968 με την εθνική ενόπλων στη Βαγδάτη, που ήταν βασικός και στους τρεις αγώνες της ομάδας.

Επίσης, αγωνίστηκε στην εθνική Ελπίδων, με την οποία το 1969 κατέκτησε το Βαλκανικό Κύπελλο.

## Εξωτερικοί σύνδεσμοι

* Εφημερίδα Άποψη - Αφιέρωμα στο Σάκη Κουβά

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κυβέρνηση Δημητρίου Ράλλη 1897

Η **Κυβέρνηση Δημητρίου Ράλλη 1897**  (Απρίλιος - Σεπτέμβριος 1897), σχηματίστηκε ύστερα από πρωτοβουλία του βασιλιά Γεωργίου, με σκοπό να αντικαταστήσει την κυβέρνηση Δηλιγιάννη, που είχε χάσει πλέον την εμπιστοσύνη του.
 

Μετά την άρνηση του Δηλιγιάννη, να παραιτηθεί, ώστε να διευκολύνει τον βασιλιά στις αποφάσεις του, ο Γεώργιος συγκάλεσε σύσκεψη πολιτικών προσωπικοτήτων με σκοπό την εύρεση λύσης στο αδιέξοδο που ακόμα μια φορά δημιουργήθηκε μεταξύ Γεωργίου και Δηλιγιάννη. (βλέπε Κυβέρνηση Θεόδωρου Δηλιγιάννη 1890)
Στην σύσκεψη συμμετείχαν οι Δημήτριος Ράλλης (αρχηγός της αξιωματικής αντιπολίτευσης), Στέφανος Σκουλούδης (βουλευτής του «Τρικουπικού κόμματος»), Σωτήριος Σωτηρόπουλος (βουλευτής του «Ραλλικού κόμματος»), Λεωνίδας Δεληγιώργης (αρχηγός μικρής ομάδας βουλευτών), Κωνσταντίνος Καραπάνος (αρχηγός του «Προοδευτικού κόμματος», που κατείχε 8 έδρες στη Βουλή) και Ανάργυρος Σιμόπουλος (βουλευτής του «Τρικουπικού κόμματος»), οι οποίοι και πρότειναν να υπάρξει κοινοβουλευτική συζήτηση και ψηφοφορία για την αλλαγή ή όχι της κυβέρνησης. Ο Δηλιγιάννης, όμως δεν εμφανίστηκε στις δυο συνεδριάσεις που κανονίστηκαν για αυτό το σκοπό και έτσι ο βασιλιάς προχώρησε στον σχηματισμό νέας κυβέρνησης.
Η κυβέρνηση, εμφανίστηκε στη Βουλή στις 19 Απριλίου και πήρε «ψήφο ανοχής» από το Σώμα, που συνταγματικά ισοδυναμούσε με «ψήφο εμπιστοσύνης»
Το κυβερνητικό έργο, περιστράφηκε κυρίως  στο θέμα του πολέμου και ειδικώτερα στην σύναψη ανακωχής με την Οθωμανική αυτοκρατορία. Τελικά, η ανακωχή υπογράφηκε στις  7 Μαΐου του 1897.
Τους επόμενους μήνες η κυβέρνηση θα αποδυθεί στην προσπάθεια υπογραφής της επίσημης συνθήκης ειρήνης με την Τουρκία, προσπάθεια που θα χρειαστεί μεγάλο διπλωματικό αγώνα, και θα τελεσφορήσει στις 20 Σεπτεμβρίου 1897, με την υπογραφή μιας συνθήκης με ιδιαίτερα δυσβάστακτους - για την Ελλάδα- όρους  (βλέπε, Διεθνής Οικονομικός Έλεγχος της Ελλάδας 1898).
Το κείμενο της συνθήκης εγκρίθηκε από την Ελληνική βουλή στις 18 Σεπτεμβρίου του 1897, αλλά η κυβέρνηση Ράλλη έχασε πλέον την ανοχή του σώματος και παραιτήθηκε.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Δημήτριος Ράλλης

* *«Επί των Εξωτερικών υπουργός»*:  Στέφανος Σκουλούδης
* *«Επί των Εσωτερικών υπουργός»*: Γεώργιος Θεοτόκης
* *«Επί των Οικονομικών υπουργός»*: Ανάργυρος Σιμόπουλος
* *«Επί των Στρατιωτικών υπουργός»*: ο συνταγματάρχης, Νικόλαος Τσαμαδός
* *«Επί της Δικαιοσύνης υπουργός»*: Νικόλαος Τριανταφυλλάκος
* *«Επί των Εκκλησιαστικών και της Δημοσίας εκπαιδεύσεως υπουργός»*: Αθανάσιος Ευταξίας
* *«Επί των Ναυτικών υπουργός»*:  Δημήτριος Ράλλης

## Παραπομπές


1897 04
Κατηγορία:1897
1897
Εντ Μίλιμπαντ

-->
| τιμητικό πρόθεμα = Ο Εντιμότατος
| τιμητικό επίθημα = ΜΚ, ΜΣ
}}
Ο **Έντουαρντ Σάμουελ Μίλιμπαντ** (αγγλικά: *Edward Samuel "Ed" Miliband*, 24 Δεκεμβρίου 1969) είναι Βρετανός πολιτικός, που υπηρέτησε ως Αρχηγός της Αντιπολίτευσης του Ηνωμένου Βασιλείου και ως Ηγέτης του Εργατικού Κόμματος, από το 2010 έως το 2015.  

Είναι βουλευτής της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Ντόνκαστερ Νορθ, από το 2005.

Υπηρέτησε στην Κυβέρνηση του Γκόρντον Μπράουν, ως Υπουργός Ενέργειας (2008-2010) και ως Υφυπουργός παρά τω Πρωθυπουργώ (2007-2008).

## Βιογραφία
Ο Εντ Μίλιμπαντ, γεννήθηκε τον Δεκέμβριο του 1969 στο Λονδίνο, όπου και μεγάλωσε. Αποφοίτησε από το Λύκειο "Haverstock School" στο Λονδίνο, το 1989. 

Κατόπιν, σπούδασε Πολιτική, Φιλοσοφία και Οικονομικά (PPE) στο Πανεπιστήμιο της Οξφόρδης, ειδικεύτηκε στη Φιλοσοφία και έλαβε πτυχίο (BA) το 1992. Στη συνέχεια πραγματοποίησε μεταπτυχιακές σπουδές πάνω στα Οικονομικά στην Σχολή Οικονομικών του Λονδίνου (LSE), και έλαβε μεταπτυχιακό δίπλωμα το 1993.

Ύστερα από την αποφοίτησή του από το LSE, έγινε πρώτα ερευνητής του Εργατικού Κόμματος και μετά ένας από τους έμπιστους του Υπουργείου Οικονομικών του Γκόρντον Μπράουν, ο οποίος τον διόρισε Πρόεδρο του Συμβουλίου Οικονομικών Συμβούλων του Υπουργείου Οικονομικών. Ο Μίλιμπαντ εξελέγη Μέλος του Κοινοβουλίου για την εκλογική περιφέρεια του Νότιου Γιορκσάιρ του Βόρειου Ντόνκαστερ στις γενικές εκλογές του 2005.

Ως Πρωθυπουργός, ο Γκόρντον Μπράουν διόρισε τον Μίλιμπαντ ως υπουργό Οικονομικών του Δουκάτου του Λάνκαστερ και Υπουργό στο Γραφείο του Υπουργικού Συμβουλίου στο πρώτο του Υπουργικό Συμβούλιο στις 28 Ιουνίου 2007. Μετά ο Μίλιμπαντ προήχθη στη θέση του Γραμματέα του Κράτους στο νεοϊδρυθέν Υπουργείο Ενέργειας και Κλιματικής Αλλαγής μια θέση που κράτησε από τις 3 Οκτωβρίου 2008 έως τις 11 Μαϊου 2010. Στις 25 Σεπτεμβρίου 2010 εξελέγη Αρχηγός του Εργατικού Κόμματος με την υποστήριξη του 50,654% του εκλογικού σώματος.

Είναι γιος του Μαρξιστή Ραλφ Μίλιμπαντ και ο νεότερος αδερφός του Ντέιβιντ Μίλιμπαντ του πρώην Γραμματέα του Υπουργείου Εξωτερικών τον οποίο επίσης ανταγωνίστηκε στις εκλογές για την αρχηγία του Εργατικού Κόμματος του 2010. Μαζί και οι δύο ήταν τα πρώτα αδέρφια που ταυτόχρονα κάθισαν στο βρετανικό υπουργικό συμβούλιο από το 1938 που ήταν ο Έντουαρντ Στάνλεϊ και ο αδερφός του Όλιβερ.

## Παραπομπές


## Εξωτερικοί σύνδεσμοι
* 
* Επίσημη ιστοσελιδα  

Κατηγορία:Ηγέτες του Εργατικού Κόμματος (Ηνωμένο Βασίλειο)
Κατηγορία:Πολιτικοί του Εργατικού Κόμματος (Ηνωμένο Βασίλειο)
Κατηγορία:Άγγλοι πολιτικοί
Κατηγορία:Άγγλοι φεμινιστές
Κατηγορία:Εβραίοι φεμινιστές
__ΕΥΡΕΤΗΡΙΟ__
Νίκος Αβραμέας

Ο **Νίκος Αβραμέας** ήταν Έλληνας κινηματογραφικός παραγωγός, σκηνοθέτης και σεναριογράφος. Γεννήθηκε το 1927 στα Φιλιατρά Μεσσηνίας. Στον κινηματογράφο ξεκίνησε σαν διευθυντής παραγωγής και αυτή την ειδικότητα την υπηρέτησε για τρία χρόνια. Οι ταινίες στις οποίες ήταν διευθυντής παραγωγής είναι οι εξής:

* *[[Λαός και Κολωνάκι]]* (1959)
* ''Μπουμπουλίνα'' (1959)
* *[[Το κοροϊδάκι της δεσποινίδος]]* (1960)
* *[[Η Χιονάτη και τα 7 γεροντοπαλίκαρα]]* (1960)
* *[[Το νησί της αγάπης]]* (1960)
* ''Χριστίνα'' (1960)
* *[[Τρεις κούκλες κι εγώ]]* (1960)

Το 1961 ίδρυσε την δική του εταιρεία παραγωγής ταινιών, γράφοντας και σκηνοθετώντας ταυτόχρονα τις περισσότερες από τις ταινίες της εταιρείας του. Δημιούργησε 30 ταινίες, η πρώτη του ήταν το *[[Πρέπει να ζήσεις τίμια]]* του 1962. Τις δεκαετίες '60 και '70 οι περισσότερες εκ των ταινιών του ήταν μελό ενώ την δεκαετία '80 έκανε μόνο κωμωδίες. Συνεργάστηκε με γνωστούς και σημαντικούς Έλληνες σκηνοθέτες και σεναριογράφους όπως οι Παύλος Τάσιος, Ερρίκος Θαλασσινός, Κώστας Ασημακόπουλος, Νέστορας Μάτσας, Μαρία Πλυτά. Πέθανε το 1995.

* Η ταινία του Νίκου Αβραμέα με τα περισσότερα εισιτήρια:
** *[[Βάνα]]* (1965 - 1966) 181.387 (32η/101) *Νίκος Αβραμέας*
* Η ταινία του Νίκου Αβραμέα με τα λιγότερα εισιτήρια:
** *[[Πρέπει να ζήσεις τίμια]]* (1961 - 1962) 3.188 (68η/68) *Νίκος Αβραμέας*

## Φιλμογραφία

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών
Μπούρσασπορ

Η **Μπούρσασπορ** (τουρκικά: *Bursaspor*) είναι ποδοσφαιρικός σύλλογος της Προύσας. Ιδρύθηκε το 1963 τον Ιούνιο μετά την απορρόφηση πέντε τοπικών ποδοσφαιρικών σωματείων. Έδρα της Μπούρσασπορ είναι το Τίμσαχ Παρκ με χωρητικότητα 43.761 θέσεις, ενώ παλιότερη έδρα της αποτελούσε το Μπούρσα Ατατούρκ Στάντιουμ (1979-2015) χωρητικότητας 25.213 θέσεων. 

Συχνά αποκαλείται με το ψευδώνυμο *Πράσινοι Κροκόδειλοι*. Τα επίσημα χρώματα της ομάδος είναι το πράσινο και το άσπρο. 

Η Μπούρσασπορ στέφθηκε πρωταθλήτρια Τουρκίας την περίοδο 2009-10 τερματίζοντας μπροστά από τις παραδοσιακά ισχυρές ομάδες του πρωταθλήματος, τη Γαλατασαράι, τη Μπεσίκτας, τη Φενέρμπαχτσε, καθώς και την Τραμπζονσπόρ. Η ομάδα έχει κατακτήσει επίσης το Κύπελλο Τουρκίας την περίοδο 1985-86, ενώ έχει βρεθεί στον τελικό του θεσμού ως φιναλίστ άλλες πέντε φορές.

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1963
Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1963
Πανελλήνιο Πρωτάθλημα Άρσης Βαρών 1964

Το 1ο Πανελλήνιο πρωτάθλημα άρσης βαρών ανδρών διοργανώθηκε την 17η και τη 18η Οκτωβρίου 1964. Το πρωτάθλημα διεξήχθη στην αίθουσα αθλοπαιδιών του Παναθηναϊκού *"...κατόπιν προκηρύξεως της ..."* , υπό την εποπτεία της Γενικής Επιτροπής Άρσης Βαρών. Πρωταθλητής αναδείχθηκε ο Παναθηναϊκός. Συμμετείχαν 7 ομάδες οι οποίες εκπροσωπήθηκαν από 41 αθλητές συνολικά.

## Συμμετοχές

## Βαθμολογία

## Παραπομπές


## Πηγές
* 100 Χρόνια, Επετειακή έκδοση του GOAL NEWS, 2008, σελ. 189

Κατηγορία:Πανελλήνιο Πρωτάθλημα Άρσης Βαρών
Κατηγορία:Αθλητικά γεγονότα του 1964
Κατηγορία:Αθλητισμός στην Αθήνα
Γρηγόρης Κασιδόκωστας

Ο **Γρηγόρης Κασιδόκωστας** (γενν. Βουλιαγμένη, 26 Μαρτίου 1942) είναι Έλληνας πρώην αθλητής και πολιτικός.

Ασχολήθηκε με το ποδόσφαιρο, αλλά και με το θαλάσσιο σκι, του οποίου έγινε και δάσκαλος, καθώς και με την υδατοσφαίριση αγωνιζόμενος από το 1952 στον Παναθηναϊκό. Το 1982 παντρεύτηκε τη Μαριάννα Λάτση. Στον γάμο αυτό εναντιώθηκε ο πατέρας της, Γιάννης Λάτσης. Tο 1987 η Μαριάννα Λάτση κατέθεσε αίτηση διαζυγίου, το οποίο και εκδόθηκε λίγο αργότερα. Το 1986 έθεσε υποψηφιότητα για τον Δήμο Βουλιαγμένης και εξελέγη δήμαρχος. Επανεξελέγη στις εκλογές του 1990, 1994, 1998, 2002 και 2006. Στις τελευταίες εκλογές εξελέγη δήμαρχος στον β΄ γύρο με 2.714 ψήφους (61,3%). Στις δημοτικές εκλογές του 2010 εξελέγη δήμαρχος Βάρης-Βούλας-Βουλιαγμένης. Μετά από εγκεφαλικό επεισόδιο παραιτήθηκε το 2012.

Ήταν σε σχέση με τη Ράνια Κοροµηλά  ήταν παντρεμένος με τη Μαριάννα Λάτση Έχει τρία παιδιά.

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές Παναθηναϊκού
Κατηγορία:Δήμαρχοι Βουλιαγμένης
Κατηγορία:Δήμαρχοι Βάρης - Βούλας - Βουλιαγμένης
Κατηγορία:Έλληνες αθλητές θαλασσίου σκι
Μάρτον Μπούκοβι

Ο **Μάρτον Μπούκοβι** (*Bukovi Márton*, 10 Δεκεμβρίου 1903 - 11 Φεβρουαρίου 1985), ήταν Ούγγρος ποδοσφαιριστής και προπονητής ποδοσφαίρου. Μαζί με τον Γκούσταβ Σέμπες, τον Μπέλα Γκούτμαν και τον Φέρεντς Πούσκας αποτέλεσαν την κορυφή των Μαγυάρων προπονητών του 20ού αιώνα και εισήγαγε μαζί τους το σύστημα 4-2-4 (σύστημα με το οποίο μεγαλούργησε η βραζιλιάνικη σχολή) στο παγκόσμιο ποδόσφαιρο. 

Υπήρξε προπονητής του Ο.Σ.Φ.Π. από τα μέσα του 1965 μέχρι τα τέλη του 1967, διάστημα κατά το οποίο «πρόλαβε να αναμορφώσει τον Ολυμπιακό και να γίνει ένας από τους μεγαλύτερους σύγχρονους Θρύλους του». Οδήγησε την ομάδα του Πειραιά ξανά στην κορυφή του ελληνικού πρωταθλήματος ύστερα από μια εξαετία. Στον Ολυμπιακό κατάφερε να πετύχει ένα ιστορικό ρεκόρ το οποίο χρειάστηκε να περάσουν 46 χρόνια για να καταρριφθεί. Επρόκειτο για το καλύτερο ξεκίνημα ελληνικής ομάδας στο εθνικό πρωτάθλημα, με την ομάδα του Μπούκοβι να πετυχαίνει 12 νίκες στις πρώτες 14 αγωνιστικές. Το Δεκέμβριο του 2013, ο Ολυμπιακός επί Μίτσελ, κατάφερε να σπάσει το συγκεκριμένο ρεκόρ πετυχαίνοντας 13 νίκες στα 14 πρώτα παιχνίδια, ενώ τη σεζόν 2015-16 ο Ολυμπιακός έχοντας προπονητή τον Μάρκο Σίλβα πέτυχε νέο ρεκόρ με 17 νίκες στους 17 πρώτους αγώνες πρωταθλήματος, το οποίο υφίσταται μέχρι σήμερα.

## Παραπομπές


Κατηγορία:Ούγγροι ποδοσφαιριστές
Κατηγορία:Ούγγροι προπονητές ποδοσφαίρου
Κατηγορία:Ούγγροι προπονητές ποδοσφαίρου στο εξωτερικό
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Προπονητές ποδοσφαίρου Εθνικής Ουγγαρίας
Κατηγορία:Ποδοσφαιριστές Φερεντσβάρος
Κατηγορία:Ποδοσφαιριστές ΦΚ Σετ
Κατηγορία:Προπονητές ποδοσφαίρου ΜΤΚ Βουδαπέστης
Κατηγορία:Προπονητές ποδοσφαίρου Ντιόσγκιορι ΒΤΚ
Κατηγορία:Προπονητές ποδοσφαίρου Ούιπεστ ΦΚ
Κατηγορία:Προπονητές ποδοσφαίρου ΧΣΚ Γκρατζάνσκι Ζάγκρεμπ
Κατηγορία:Προπονητές ποδοσφαίρου Ντιναμό Ζάγκρεμπ
Κατηγορία:Ποδοσφαιριστές ΣΣ Άλμπα Αουτάτσε Ρόμα
Κατηγορία:Προπονητές Σούπερ Λιγκ Ελλάδας
632 Πύρρα

Η **Πύρρα (Pyrrha)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,348. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το ομώνυμο πρόσωπο της ελληνικής μυθολογίας.

## Φυσικά χαρακτηριστικά
Τα φυσικά χαρακτηριστικά της Πύρρας δεν είναι γνωστά με κάποια ακρίβεια.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πυρρα
633 Ζέλιμα

Η **Ζέλιμα (Zelima)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,711. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Ζέλιμα εκτιμάται σε 34,37 ± 1,4 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1918.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζελιμα
635 Βουντία

Η **Βουντία (Vundtia)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,956. Ανακαλύφθηκε το 1907 από τον Γερμανό αστρονόμο Καρλ Λόνερτ, που παρατηρούσε από τη Χαϊδελβέργη, και πήρε το όνομά της από τον Γερμανό ψυχολόγο Βίλχελμ Βουντ.

## Φυσικά χαρακτηριστικά
Η μέση διάμετρος της Βουντίας εκτιμάται σε 98,24 ± 2,5 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,0456.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βουντια
Αππία οδός

350px|thumb|Η διαδρομή της Αππία oδού.

Η **Αππία οδός** (Λατ. και Ιταλ.: *Via Appia*) ήταν ο πιο μακρύς δημόσιος δρόμος που κατασκεύασαν οι Ρωμαίοι στην ιταλική χερσόνησο. Άρχιζε από τη Ρώμη και, περνώντας από την Καμπανία, έφθανε στο Βρινδήσιον *(σημ. [[Μπρίντιζι]])*. Οφείλει το όνομά του στον τιμητή Κλαύδιο Άππιο, ο οποίος κατασκεύασε το πρώτο τμήμα του το 312 π.Χ.

Η Αππία άρχιζε κοντά στο ανατολικό άκρο του Μεγάλου Ιπποδρόμου, στην Πύλη της Καπύης (Porta Capena) και είχε πλάτος 4μ. Ήταν ο παλαιότερος δρόμος της Ρώμης και αυτός με τη μεγαλύτερη αίγλη. Από αυτόν ξεκινούσαν οι αυτοκράτορες, οι στρατηγοί και οι κυβερνήτες που εκστράτευαν ή ταξίδευαν προς τις επαρχίες και από αυτόν επέστρεφαν οι θριαμβευτές στρατοί της. Σήμερα διατηρείται ένα τμήμα της στα περίχωρα της Ρώμης, ως *Via delle Terme di Caracalla* (Οδός Λουτρών Καρακάλλα), από το ομώνυμο μνημείο.

Στις αρχές του 6ου μ.Χ. αιώνα, ο δρόμος αυτός εγκαταλείφθηκε και καταστράφηκε, κατά το μεγαλύτερο μέρος του. Τα σωζόμενα κατάλοιπα της οδού ανακηρύχθηκαν μνημείο παγκόσμιας κληρονομιάς το 2024.

## Παραπομπές




## Εξωτερικοί σύνδεσμοι
* 

Κατηγορία:Ρωμαϊκές οδοί στην Ιταλία
Κατηγορία:Μνημεία Παγκόσμιας Κληρονομιάς στην Ιταλία
Δρυμός (αποσαφήνιση)

**Δρυμός** σημαίνει δάσος με βελανιδιές. 

Με το όνομα Δρυμός αναφέρονται επίσης οι παρακάτω οικισμοί της Ελλάδας:

*Δρυμός Αιτωλοακαρνανίας, χωριό του νομού Αιτωλοακαρνανίας
*Δρυμός Αχαΐας, χωριό του νομού Αχαΐας
*Δρυμός Θεσσαλονίκης, κωμόπολη της Θεσσαλονίκης
*Δρυμός Λακωνίας, χωριό του νομού Λακωνίας
*Δρυμός Λάρισας, χωριό κοντά στην Ελασσόνα του νομού Λάρισας

Επίσης:
*Εθνικός δρυμός, προστατευόμενη δασική περιοχή

Κατηγορία:Αποσαφηνίσεις ελληνικών τοπωνυμίων
Γενς Λέμαν

Ο **Γενς Λέμαν** (*Jens Lehmann*, 10 Νοεμβρίου 1969) είναι Γερμανός ποδοσφαιριστής, που αγωνίζόταν στη θέση του τερματοφύλακα. Γεννήθηκε στις 10 Νοεμβρίου 1969 στο Έσσεν και έχει ύψος 1,90 μ. Έχει αγωνιστεί στις ΦΚ Σάλκε 04, ΑΚ Μίλαν, Μπορούσια Ντόρτμουντ, Άρσεναλ και ΦφΜ Στουτγκάρδη, όπου και σταμάτησε την καριέρα του το 2010. Το 1997, ο Λέμαν έγινε ο πρώτος τερματοφύλακας που σκόραρε ποτέ σε αγώνα της Μπουντεσλίγκα.
Το 2011, ο Λέμαν επέστρεψε στην ενεργό δράση, με τη φανέλα της Άρσεναλ, όπου αγωνίστηκε έως το τέλος της περιόδου 2010-11, λόγω της έλλειψης τερματοφυλάκων στην ομάδα.

## Παραπομπές


Κατηγορία:Γερμανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Κυπέλλου Συνομοσπονδιών FIFA 1999
Κατηγορία:Ποδοσφαιριστές Εθνικής Γερμανίας Κ21
Κατηγορία:Γερμανοί ποδοσφαιριστές στο εξωτερικό
Ντάνι Πεδρόσα

Ο **Ντάνι Πεδρόσα** (*Daniel Pedrosa Ramal*, 29 Σεπτεμβρίου 1985) είναι Ισπανός επαγγελματίας οδηγός μηχανών, και αγωνίζεται στο Moto GP. Γεννήθηκε το 1985 στο Σαβαδέλ της Ισπανίας που ανήκει στην Καστελάρ ντε Βάλε. Ο Ντάνι είναι ο νεότερος πρωταθλητής των 250 κυβικών. Ο Πεδρόσα έχει 1,58 ύψος και ζυγίζει 51 κιλά. 

## Καριέρα
### Τα πρώτα χρόνια
Ο Ντάνι άρχισε για πρώτη φορά να οδηγεί μηχανή στα 4 του, και το πρώτο του μηχανάκι ήταν μια Italjet 50. Όταν άρχισε ερασιτεχνικά τον μηχανοκίνητο αθλητισμό σαν πρώτη μηχανή του χρησιμοποίησε μια Καβασάκι. Στα 9 του συμμετείχε στο Ισπανικό Πρωτάθλημα Μίνι-Μπάικ και τερμάτισε 2ος. Την επόμενη χρονιά τερμάτισε στην 3η θέση λόγω απουσιών επειδή είχε προβλήματα υγείας. 

### 125
Το 2001 έκανε το ντεμπούτο του στα 125 κυβικά και συμμετείχε στο Κύπελλο Movistar. Ο Ντάνι παίρνοντας δύο νίκες τερμάτισε στην 3η θέση. Το 2003 κατάφερε να πάρει 5 νίκες και κατέκτησε το πρωτάθλημα έχοντας μαζέψει συνολικά 223 βαθμούς. Τότε ήταν 18 ετών. Μάλιστα την ίδια σεζόν ταλαιπωρήθηκε πολύ καθώς σε μια δοκιμή στην Αυστραλία έπεσε από τη μηχανή και έσπασε τους αστραγάλους του. 

### 250
Το 2004 έκανε την εμφάνιση του στα 250 κυβικά αλλά δεν συμμετείχε κιόλας απο τον πρώτο αγώνα λόγω του προβλήματος στους αστραγάλους του. Αργότερα, νίκησε στη Νότια Αφρική, και από τότε νίκησε άλλες 6 φορές και τερμάτισε 13 φορές. Το 2005 νίκησε 8 αγώνες, αλλά ξανατραυματίστηκε πάλι σε δοκιμή στην Ιαπωνία αλλά αυτή τη φορά αντιμετώπισε προβλήματα στον ώμο. 

### Moto GP
Το 2006 έφτασε στην κορυφαία κατηγορία των 990 κυβικών, στην κατηγορία Moto GP που είναι ίδια με τα προηγούμενα πρωταθλήματα. Τον Μάρτιο του 2006, την εποχή που έκανε το ντεμπούτο του τερμάτισε 2ος στην πατρίδα του, την Ισπανία. Δύο μήνες μετά, στην Κίνα, πήρε την πρώτη του νίκη.

## Παραπομπές


## Εξωτερικοί σύνδεσμοι
* 

Κατηγορία:Ισπανοί αθλητές
Κατηγορία:Οδηγοί αγωνιστικών μοτοσυκλετών
Δήμος Κοζάνης

Ο **Δήμος Κοζάνης** είναι δήμος της Περιφέρειας Δυτικής Μακεδονίας, ο οποίος συστάθηκε το 2011 από τη συνένωση των προϋπαρχόντων δήμων Αιανής, Δημητρίου Υψηλάντη, Ελιμείας, Ελλησπόντου και Κοζάνης. Σύμφωνα με την απογραφή του 2011 έχει πληθυσμό 71.388 κατοίκους , ενώ με την απογραφή του 2001, πριν ενσωματωθούν οι όμοροι δήμοι είχε 49.812. Βάσει της απογραφής του 2021 ο πληθυσμός του Δήμου Κοζάνης ανέρχεται πλέον σε 67.224 κατοίκους .

Πρωτεύουσα του δήμου είναι η Κοζάνη, η μεγαλύτερη πόλη η οποία είναι και έδρα της Δυτικής Μακεδονίας. Ως *[[ιστορική έδρα]]* του δήμου έχει οριστεί η κωμόπολη Αιανή, που είναι χτισμένη κοντά στο σημείο της αρχαίας πόλης απ' την οποία έλαβε το όνομά της.

## Δήμος Κοζάνης και δημοτικά διαμερίσματα
μικρογραφία|300x300εσ|Ο χάρτης του Δήμου Κοζάνης με τα Δημοτικά Διαμερίσματα.
Ο Δήμος Κοζάνης αποτελείται από τη δημοτική ενότητα Κοζάνης και άλλες 4 ενότητες (Αιανής, Δημητρίου Υψηλάντη, Ελιμείας και Ελλησπόντου). Καταλαμβάνει συνολικά έκταση 343 τ.χλμ. Γνωστές συνοικίες της πόλης είναι η Σκ'ρκα, τα Ηπειρώτικα, η Γιτιά, ο Άγιος Αθανάσιος, τα Πλατάνια κ.ά. Οι Δημοτικές και Τοπικές Κοινότητες του δήμου είναι:



## Διατελέσαντες δήμαρχοι

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

## Εξωτερικοί σύνδεσμοι
* 
* 


Κατηγορία:Δήμοι της περιφερειακής ενότητας Κοζάνης
Αριστείδης Ρίζος Ραγκαβής

Ο **Αριστείδης Ρίζος Ραγκαβής** (1847 - 1 Νοεμβρίου 1878) ήταν Έλληνας στρατιωτικός του 19ου αιώνα.

## Βιογραφικά στοιχεία
Γεννήθηκε στην Αθήνα το 1847. Πατέρας του ήταν ο Αλέξανδρος Ρίζος Ραγκαβής. Σχολείο πήγε στην Αθήνα μέχρι τα δεκατέσσερα χρόνια του, και μετά πήγε στη Γερμανία και κατατάχτηκε στη στρατιωτική σχολή του Βερολίνου, όπου και αποφοίτησε με βαθμό άριστα το 1866. Έλαβε μέρος στον πόλεμο μεταξύ Πρωσίας και Αυστρίας με τον βαθμό του ανθυπασπιστή του μηχανικού. Ανδραγάθησε και πήρε προαγωγή σε ανθυπολοχαγό. Στην αξιομνημόνευτη Μάχη του Σαδύβα το σύνταγμα στο οποίο υπηρετούσε έπεσε θύμα των πυρών του αυστριακού πυροβολικού και σκοτώθηκαν όλοι οι αξιωματικοί εκτός από τρεις, τον Αριστείδη, τον λοχαγό του και έναν άλλο. Ο Αριστείδης πήρε τον τραυματία λοχαγό τους στους ώμους και τον έσωσε. Μετά από μια τετραετία πήρε μέρος και σε άλλους πολέμους της Γερμανίας και διακρίθηκε στην πολιορκία του Μετς και του Παρισιού. Διακρίθηκε και προβιβάστηκε σε υπολοχαγό. 

Λόγω των κακουχιών και της κλονισμένης υγείας του επέστρεψε στην Ελλάδα και κατατάχτηκε στον ελληνικό στρατό με βαθμό ανθυπολοχαγού στο σώμα των Σκαπανέων. 

Εργάστηκε στη σύνταξη του χάρτη της Αττικής και στη σύσταση του Γερμανικού επιτελείου. 

Διετέλεσε μέλος και αντιπρόεδρος του Συλλόγου Παρνασσού και ταμίας της Σχολής των απόρων Παίδων στην Αθήνα. 

Τιμήθηκε από τη Γερμανία με το παράσημο του Σιδερένιου Σταυρού.

Η σύζυγός του ήταν το γένος Σπ. Βαλτατζή με την οποία απόκτησε δύο θυγατέρες. 

Απεβίωσε την 1η Νοεμβρίου 1878.
## Δείτε επίσης
* Οικογένεια Ρίζου - Ραγκαβή 

## Πηγές
* 

Κατηγορία:Έλληνες αξιωματικοί του μηχανικού
Κατηγορία:Οικογένεια Ρίζου-Ραγκαβή
Στρατιωτικός

**Στρατιωτικός** είναι πρόσωπο που εκτελεί υπηρεσίες για τις ένοπλες δυνάμεις ενός αναγνωρισμένου κράτους, συνήθως της πατρίδας του.

Εάν το άτομο που αναφέρεται παραπάνω δεν απασχολείται από ένα αναγνωρισμένο κράτος, αυτό αναφέρεται ως *[[μισθοφόρος]]*, *πολεμιστής*, *[[Επανάσταση|επαναστάτης]]* και σε ορισμένες περιπτώσεις ακόμη και *[[τρομοκράτης]]*. Οι οργανώσεις με τέτοια άτομα αποκαλούνται συνήθως *[[Πολιτοφυλακή|πολιτοφυλακές]]*. Διακρίνεται μεταξύ μη στρατιωτών και αμάχων. Υπάρχει μια γκρίζα περιοχή μεταξύ στρατιωτικού και πολίτη, για την οποία οι Συμβάσεις της Γενεύης προσπαθούν να δώσουν σαφήνεια.

Εάν ένας στρατιώτης έχει προσφερθεί εθελοντικά, μιλάμε για έναν επαγγελματία στρατιώτη. Εάν είναι υποχρεωμένος να κάνει στρατιωτική θητεία σύμφωνα με την εθνική νομοθεσία του, αποκαλείται στρατιώτες . Κάθε στρατιώτης εμπίπτει στην στρατιωτική πειθαρχία.

Οι ρόλοι των στρατιωτικών, ο μισθός, και οι υποχρεώσεις διαφέρουν ανάλογα με το στρατιωτικό σκέλος (στρατός, ναυτικό, πεζοναύτες, πολεμική αεροπορία, και μερικές φορές ακτοφυλακή), το βαθμό (αξιωματικός, υπαξιωματικός, ή στρατολογημένος), καθώς και το στρατιωτικό τους έργο, όταν αναπτύσσονται σε πολεμικές επιχειρήσεις ή ασκήσεις.

Κατηγορία:Στρατός
Κύπελλο Ελλάδας καλαθοσφαίρισης ανδρών 2010-2011

Το **Κύπελλο Ελλάδας καλαθοσφαίρισης ανδρών 2010-2011** είναι το 36ο κατά σειρά Κύπελλο Ελλάδας καλαθοσφαίρισης ανδρών και ξεκίνησε στις 15 Σεπτεμβρίου 2010. Ο τελικός είχε αρχικά προγραμματιστεί για τις 6 Μαρτίου 2011 αλλά αυτό τελικά δεν ήταν εφικτό. Τελικά διεξήχθη στις 15 Μαΐου 2011 και κυπελλούχος αναδείχθηκε ο Ολυμπιακός για 9η φορά στην ιστορία του και δεύτερη συνεχόμενη, επικρατώντας του Παναθηναϊκού με 74-68. 

## Α' φάση

### 1η αγωνιστική
Οι αγώνες της πρώτης αγωνιστικής διεξήχθησαν στις 15 Σεπτεμβρίου και 16 Σεπτεμβρίου.

### 2η αγωνιστική
Οι αγώνες της δεύτερης αγωνιστικής διεξήχθησαν στις 19 Σεπτεμβρίου.

## Β' φάση

### 1η αγωνιστική
Οι αγώνες της πρώτης αγωνιστικής διεξήχθησαν στις 22 Σεπτεμβρίου και 23 Σεπτεμβρίου.

*** ** Ο Ηρακλής αποφάσισε να μη συμμετάσχει στο κύπελλο την περίοδο 2010-11

### 2η αγωνιστική
Οι αγώνες της δεύτερης αγωνιστικής διεξήχθησαν στις 25 Σεπτεμβρίου και 26 Σεπτεμβρίου.

### 3η αγωνιστική
Οι αγώνες της τρίτης αγωνιστικής διεξήχθησαν στις 2 Οκτωβρίου και 3 Οκτωβρίου.

## Προημιτελική φάση

Οι αγώνες της προημιτελικής φάσης διεξήχθησαν στις 13 Οκτωβρίου.

*** ** Το Μαρούσι δεν συμμετείχε αυτή την περίοδο λόγω διοικητικών και οικονομικών προβλημάτων.

## Ημιτελική φάση

Οι πρώτοι αγώνες της ημιτελικής φάσης διεξήχθησαν στις 29 Δεκεμβρίου και οι επαναληπτικοί στις 9 Φεβρουαρίου.

## Τελικός

## Παραπομπές


## Εξωτερικοί σύνδεσμοι
*Ελληνική Ομοσπονδία Καλαθοσφαίρισης Κύπελλο ανδρών 2010-11

2011
Κατηγορία:Καλαθοσφαίριση το 2010
Κατηγορία:Καλαθοσφαίριση το 2011
Μαρώνεια

Το όνομα **Μαρώνεια** μπορεί να αναφέρεται:

*Στην Μαρώνεια Ροδόπης, σύγχρονος οικισμός στον νομό Ροδόπης στους πρόποδες του Ίσμαρου.
*Στην Αρχαία Μαρώνεια Θράκης αρχαία Ελληνική πόλη της Θράκης 
*Στην Μαρώνεια Συρίας, αρχαία Ελληνική πόλη στην Συρία.
*Στην Μαρώνεια Κρήτης, αρχαία πόλη της Κρήτης.

Κατηγορία:Αποσαφηνίσεις ελληνικών τοπωνυμίων
Γεώργιος Χατσόπουλος

Ο **Γεώργιος Χατσόπουλος** (1849 - 1909) ήταν Έλληνας πολιτικός.

Γεννήθηκε στο Καρπενήσι και ήταν γιος του Ιωάννη Χατσόπουλου, βουλευτή και κτηματία, και της Αγγελικής Γουβέλη. Καταγόταν από σπουδαία οικογένεια της Ευρυτανίας και ήταν αδερφός του Δημήτρη Χατσόπουλου. Σπούδασε νομικά και άσκησε το επάγγελμα του δικηγόρου. Εξελέγη βουλευτής το 1899 παραμένοντας μέχρι το τέλος της θητείας του, το 1902.

## Πηγές


Κατηγορία:Έλληνες δικηγόροι του 19ου αιώνα
Κατηγορία:Έλληνες πολιτικοί-επέκταση
Κατηγορία:Βουλευτές Ευρυτανίας
Κατηγορία:Οικογένεια Κιτσίκη
Ιωάννης Χατσόπουλος

Ο **Ιωάννης Χατσόπουλος** (1804 - 1860) ήταν κτηματίας και πολιτικός.

Γεννήθηκε στο Καρπενήσι και ήταν γιος του Αθανάσιου Χατσόπουλου, προύχοντα και κτηματία. Παρακολούθησε μαθήματα από τον Αθανάσιο Ψαλλίδα και φοίτησε στο Ιόνιο Πανεπιστήμιο στην Κέρκυρα. Υπήρξε γραμματέας του Φροντιστηρίου Μεσολογγίου και πάρεδρος της Γερουσίας της Ελλάδας (1829). Επίσης είχε διατελέσει επαρχιακός σύμβουλος καθώς και βουλευτής Ευρυτανίας τις περιόδους 1847 - 1850 και 1859 - 1860.

Ήταν παντρεμένος με την Αγγελική Γουβέλη και είχε αποκτήσει τέσσερα παιδιά: τον Δημήτρη, βουλευτή και δικηγόρο, τον Γεώργιο, βουλευτή και δικηγόρο, τον Κωνσταντίνο και την Κασσάνδρα, σύζυγο του Δημητρίου Κιτσίκη. Εγγονός του ήταν ο Νίκος Κιτσίκης, πρύτανης και βουλευτής, ενώ δισέγγονός του είναι ο ακαδημαϊκός Δημήτρης Κιτσίκης.

## Πηγές


Κατηγορία:Βουλευτές Ευρυτανίας
Κατηγορία:Οικογένεια Κιτσίκη
Δημήτρης Χατσόπουλος

Ο **Δημήτρης Χατσόπουλος** (1844 - 1913) ήταν Έλληνας πολιτικός.

Γεννήθηκε στο Καρπενήσι και ήταν γιος του Ιωάννη Χατσόπουλου, βουλευτή και κτηματία, και της Αγγελικής Γουβέλη. Καταγόταν από σπουδαία οικογένεια της Ευρυτανίας και ήταν αδερφός του Γεωργίου Χατσόπουλου. Σπούδασε νομικά στη Νομική Σχολή του Πανεπιστημίου Αθηνών, του οποίου έγινε και διδάκτωρ. Το 1867 διορίστηκε δικηγόρος στο Μεσολόγγι, όπου και διακρίθηκε.

Στις βουλευτικές εκλογές του 1879 έθεσε υποψηφιότητα για πρώτη φορά στην περιφέρεια Ευρυτανίας καταφέρνοντας να εκλεγεί δεύτερος ενώ στις εκλογές του 1881 εξελέγη πρώτος σε ψήφους. Στις εκλογές του 1885 επανεξελέγη όπως και σε αυτές του 1887 οπότε και εξελέγη βουλευτής Αιτωλοακαρνανίας, αφού η περιφέρεια Ευρυτανίας υπήχθη σε αυτήν. Το 1890 επανεξελέγη, απέτυχε όμως στις εκλογές του 1892 καθώς απέτυχε όλος ο δηλιγιαννικός συνδυασμός. Στις εκλογές του 1895 επανεξελέγη βουλευτής αλλά στις εκλογές του 1899 υποστηριζόμενος από το κόμμα του Αλέξανδρου Ζαΐμη δεν κατάφερε να εκλεγεί. Επανεξελέγη για τελευταία φορά το 1902 και αποσύρθηκε από την πολιτική το 1904, όταν και απέτυχε να εκλεγεί βουλευτής Ευρυτανίας. Αμέσως μετά το αποτέλεσμα κατέθεσε ένσταση ζητώντας την ακύρωση της εκλογής σε κάποια εκλογικά τμήματα λόγω καιρικών συνθηκών, ένσταση όμως που δεν έγινε δεκτή.

Απεβίωσε στην Αθήνα την 4η Μαΐου 1913. 

## Πηγές


Κατηγορία:Έλληνες δικηγόροι του 19ου αιώνα
Κατηγορία:Οικογένεια Κιτσίκη
Κατηγορία:Βουλευτές Αιτωλοακαρνανίας
Κατηγορία:Βουλευτές Ευρυτανίας
Αγία Βαρβάρα Ωρωπού

Η **Αγία Βαρβάρα** είναι παραθαλάσσιος οικισμός της δημοτικής κοινότητας Μαρκόπουλου, της δημοτικής ενότητας Μαρκόπουλου, του δήμου Ωρωπού, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αττικής του νομού Αττικής, στο γεωγραφικό διαμέρισμα Στερεάς Ελλάδας. 
*Ο οικισμός, τις περισσότερες φορές αναφέρεται με την παλαιότερη ονομασία ολόκληρης της περιοχής, ως *Μαυροσουβάλα*.

## Γεωγραφία
Η Αγία Βαρβάρα είναι οικισμός στο βόρειο τμήμα του νομού Αττικής. Βρίσκεται σε λοφώδη περιοχή, στην είσοδο μικρού φαραγγιού λίγο βορειότερα της Μαλακάσας, σε μέσο σταθμικό υψόμετρο 150. Απέχει περίπου 42 χλμ. Β. του κέντρου της Αθήνας και βρέχεται απ' το Νότιο Ευβοϊκό κόλπο.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Μαρκόπουλου Ωρωπού. Με το ΦΕΚ 87Α - 07/06/2010 αποσπάστηκε από  την κοινότητα Μαρκόπουλου Ωρωπού και προσαρτήθηκε στον δήμο Ωρωπού.

## Αξιοθέατα
Η περιοχή είναι αρκετά δασωμένη και χαρακτηρίζεται από αρκετούς γεωλογικούς σχηματισμούς καρστικού τύπου και τρεχούμενα νερά. Ένας από αυτούς τους σχηματισμούς είναι ο εντυπωσιακός «Κοκκινόβραχος».
### Αναρρίχηση
Νότια του οικισμού και σε αρκετά δασωμένη περιοχή, σε μικρό φαράγγι με ΒΝ διεύθυνση, υπάρχει ένας καρστικός ημισπηλαιώδης σχηματισμός, εντυπωσιακού μεγέθους, ο «Κοκκινόβραχος». 
Ο συγκεκριμένος βράχος «ανακαλύφθηκε» σχετικά πρόσφατα και χρησιμοποιείται ως sport αναρριχητικό πεδίο, μεγάλης σημασίας για την κοινότητα των αναρριχητών. Χαρακτηρίζεται από το σχετικά μεγάλο ύψος του, το κοκκινωπό χρώμα, την υφή και καθαρότητα του πετρώματος και την αρνητική του κλίση. Έχουν ανοιχτεί πάνω από 20 διαδρομές, υψηλής έως πολύ υψηλής δυσκολίας, που σημαίνει ότι είναι πεδίο κατάλληλο για αναρριχητές ικανούς για εκτέλεση διαδρομών αντίστοιχου επιπέδου. Το ανάπτυγμα των διαδρομών κυμαίνεται από 15-35 μ., περίπου, ενώ η δυσκολία κυμαίνεται από τον 7ο βαθμό και πάνω στην κλίμακα UIAA, ξεπερνώντας και τον 10ο βαθμό, ενώ η πλειονότητα των διαδρομών είναι μέσα στον 8ο και 9ο βαθμό, με ελάχιστες «εύκολες» διαδρομές.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, εκδ. 2006
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD»
* Google Earth
* eetaa.gr

## Εξωτερικοί σύνδεσμοι
* routes.gr
* http://www.vrahomania.gr/mavrosouvala/

Κατηγορία:Χωριά της περιφερειακής ενότητας Ανατολικής Αττικής
Ωρωπου